ฉันอเล ฟลอเรซ ผู้จัดการผลิตภัณฑ์ที่อเล็กซาค่ะ
ฉันด็อกเตอร์เชลซี เฮาปท์
ทำงานที่สถาบันแอลเลน เพื่อปัญญาประดิษฐ์ค่ะ
ทำงานด้านเครื่องมือค้นหาด้านการศึกษา ด้วย AI ค่ะ
คอมพิวเตอร์ทำการตัดสินใจรอบตัวเรา
ซึ่งเป็นการตัดสินใจที่ส่งผล ต่อชีวิตประจำวันของคุณ
เวลาค้นหาในอินเทอร์เน็ต หรือเลื่อนผ่านหน้าฟีดข่าว
คอมพิวเตอร์ตัดสินใจว่าจะให้เราเห็นอะไร
ปัจจุบันคอมพิวเตอร์จำหน้า จำเสียงเราได้
อีกไม่นานก็ขับรถได้ ตรวจจับโรคได้เก่งกว่ามนุษย์อีก
ว่าแต่มันเป็นไปได้ยังไง
คุณอาจเคยได้ยินสิ่งที่เรียกว่า AI หรือปัญญาประดิษฐ์มาแล้ว
ปัญญาประดิษฐ์จริง ๆ คงต้องรออีกหลายทศวรรษ
แต่ปัจจุบันมี AI ชนิดหนึ่งแล้ว เรียกว่าการเรียนรู้ของเครื่อง
มันคือ AI ชนิดหนึ่งที่มีปฏิสัมพันธ์ กับคุณทุกวันโดยที่คุณไม่รู้ตัว
ซึ่งมันมีโอกาสช่วยให้เราจัดการ กับความท้าทายที่ยิ่งใหญ่ที่สุดในโลกด้วย
การเรียนรู้ของเครื่องคือการที่ คอมพิวเตอร์จำรูปแบบได้ และตัดสินใจได้
โดยไม่ถูกลงโปรแกรมอย่างชัดเจน
ที่น่าตื่นเต้นคือมันเป็นวิธีใส่โปรแกรม ให้คอมพิวเตอร์ที่แตกต่าง
จากที่เราเคยทำอย่างสิ้นเชิง
การเรียนรู้ของเครื่อง แทนที่จะลงโปรแกรมทีละขั้นตอน
เรากลับสามารถโปรแกรมมัน อย่างที่เราเรียนรู้ได้
ผ่านการทดลอง ความผิดพลาด และการฝึกฝนนั่นเองค่ะ
เราเรียนรู้จากประสบการณ์ เครื่องก็เหมือนกันค่ะ
แต่กรณีนี้ "ประสบการณ์" คือ ข้อมูลที่เยอะมาก ๆ
การเรียนรู้ของเครื่อง สามารถรับข้อมูลได้ทุกรูปแบบ
รูปภาพ วีดีโอ เสียง หรือข้อความ
และเริ่มจำรูปแบบของข้อมูลนั้น
เมื่อมันเรียนรู้รูปแบบในข้อมูลแล้ว ก็จะรู้จักคาดการณ์ด้วย
จากรูปแบบเหล่านั้น
เช่นการที่สามารถแยกภาพรถยนต์ กับรถจักรยาน
AI และการเรียนรู้ด้วยเครื่อง มีบทบาทสำคัญมากขึ้นในสังคมโดยรวม
และคอยกำหนดอนาคตเราด้วย
เราจึงต้องรู้ว่ามันทำงานอย่างไร ด้วยประสบการณ์จริงค่ะ
คุณกำลังจะได้ฝึก โมเดลการเรียนรู้ด้วยเครื่องของคุณเอง
อย่าลืมว่า AI ก็เหมือนเครื่องมืออื่น ๆ
ที่เราจะได้ความรู้ ก่อนพลังค่ะ!